Source: http://rup.ee/pluss/e-ajakiri/05-32-2017/n-ue-toov-tulepingu-alusel-uleantu-vaartuse-huvitamiseks
Timestamp: 2018-06-20 16:58:11+00:00

Document:
Nõue töövõtulepingu alusel üleantu väärtuse hüvitamiseks - Pluss
https://www.riigikohus.ee/et/lahendid?asjaNr=2-13-40856
Riigikohtu 20.09.2017 lahend nr 2-13-40856
Hageja esitas maakohtule hagi kostja vastu põhivõla ja viivise väljamõistmiseks. Maakohus rahuldas hagi osaliselt. Hageja esitas apellatsioonkaebuse ringkonnakohtule, paludes maakohtu otsuse tühistada osas, millega kohus jättis hagi rahuldamata. Kostja esitas vastuapellatsioonkaebuse, paludes maakohtu otsuse tühistada osas, millega kohus rahuldas hagi. Ringkonnakohus rahuldas apellatsioonkaebuse ja jättis vastuapellatsioonkaebuse rahuldamata. Kostja esitas kassatsioonkaebuse Riigikohtule.
1. Tellijal on võimalik töövõtulepingust taganeda või see võlaõigusseaduse (VÕS) § 655 lõike 1 alusel üles öelda.
2. Töövõtulepingust taganemisel teise poole olulise lepingurikkumise tõttu ja selle ülesütlemisel VÕS § 655 lõige 1 kohaselt on erinevad õiguslikud tagajärjed. Taganemise korral on võimalik nõuda üleantu tagastamist või üleantu väärtuse hüvitamist, kuid ülesütlemisel seevastu kokkulepitud tasu, milles on vajadusel tehtud mahaarvamised.
3. Käesoleval juhul kohalduvad lepingust taganemise üldsätted, kuivõrd töövõtja oli töövõtulepingut oluliselt rikkunud, mis andis tellijale õiguse lepingust taganeda. Hageja nõuet tuleb käsitleda kui nõuet töövõtulepingu alusel kostjale üleantu väärtuse hüvitamiseks.
4. Nõude lahendamiseks tuli kohtutel VÕS § 189 lõigetest 2 ja 3 lähtudes muuhulgas kindlaks teha lepingu alusel hagejale üleantu väärtus, arvestades lepingus määratud hinda.
5. Kostja väidetele tööde kogumaksumust puudutavate järelduste ebaõigsuse kohta vastamata jätmisega on ringkonnakohus rikkunud kohtuotsuse põhjendamise kohustust.
Riigikohus tühistas ringkonnakohtu otsuse ja saatis asja tühistatud osas uueks läbivaatamiseks samale ringkonnakohtule.

References: kohus 
 kohus 
 § 655
 § 655
 § 189

Riigikohus